ล่าสุด เมื่อเช้าวันที่ 17 ตุลาคม น้ำจากลำตะคองยังคงไหลผ่านเขตเทศบาลนครนครราชสีมาเป็นระยะทางประมาณ 10 กม.ทำให้บ้านเรือนหลายพันหลังที่ตั้งอยู่เรียงรายสองฟากฝั่งลำตะคองในพื้นที่ชุมชนเขตเทศบาลรวม 14 ชุมชน คือ ชุมชนมิตรภาพ ซอย 4 ชุมชนคุ้มวงษ์ ชุมชนตะคองเก่าเหนือ ชุมชนตะคองเก่าใต้ ชุมชนบุมะค่า ชุมชนสำโรงจันทร์ ชุมชนวัดท่าตะโก ชุมชนหมู่บ้านวีไอพี ชุมชนมิตรภาพหนองคาย ชุมชนเกษตรสามัคคี 1 ชุมชนเกาะลอย ชุมชนช้างเผือก ชุมชนหลังวัดสามัคคีและชุมชนมหาชัย อุดมพร ยังประสบปัญหาน้ำไหลเอ่อจากลำตะคองเข้าท่วม แม้ระดับน้ำลดลงประมาณ 14 ซม.ทำให้การคมนาคมถูกตัดขาด ยานพาหนะขนาดเล็กไม่สามารถสัญจรผ่านไปได้เจ้าหน้าที่เทศบาล ทหารกองทัพภาคที่ 2 ค่ายสุรนารี และอาสาสมัครหน่วยกู้ภัยฮุก31 ต้องใช้เรือท้องแบนและรถยนต์ขนาดใหญ่บรรทุกชาวบ้านออกไปทำงาน และบรรทุกถุงยังชีพ อาหาร น้ำดื่มเข้าไปแจกจ่ายจากสถานการณ์ดังกล่าวทำให้สถานศึกษา 9 แห่ง คือ โรงเรียนสุรนารีวิทยา โรงเรียนสุรนารีวิทยา 2 โรงเรียนอัสสัมชัญโรงเรียนโพธิ์พรรณวิทยา โรงเรียนเทศบาล 4(เพาะชำ) โรงเรียนอนุบาลนครราชสีมา โรงเรียนเมืองนครราชสีมา วิทยาลัยอาชีวศึกษานครราชสีมา และโรงเรียนบุญวัฒนา 2 ผู้บริหารต้องประกาศหยุดการเรียนการสอนต่อไปโดยไม่มีกำหนด
น้ําจากลําตะคองยังคงไหลผ่านเขตเทศบาลนครนครราชสีมาเป็นระยะทางประมาณกี่กิโลเมตร 
10